בארט M82

**בארט M82** (באנגלית: **Barrett**) הוא רובה צלפים כבד ורובה נגד ציוד אמריקני תוצרת חברת הנשק בארט המיועד לפגיעה במטרות משוריינות ובציוד צבאי, לסילוק פצצות וכן לפגיעה באויב המסתתר מאחורי מחסה או לובש אפוד מגן. הדגם המשופר **בארט M82A1** הוא הרובה הנפוץ בעולם מסוג זה. הקליבר שלו הוא 0.5 אינץ' (קליבר 12.7x99 מ"מ נאט"ו) ותחמושת עוצמתית זו, בשילוב היותו רובה חצי-אוטומטי, מקנים לו כוח אש רב. הבארט נמצא בשירות צבאות ויחידות משטרה רבים בעולם, בהם צה"ל (בו הוא נקרא "**בארט 0.5**" או פשוט "בארט"), חיל הנחתים האמריקני וצבא ארצות הברית (בהם הוא נקרא **M-107**). עם זאת, צלפים רבים וכן יחידות צבאיות (בהן צה"ל) לא מחשיבים את ה-M82 ונגזרותיו לרובה צלפים אמיתי עקב מגרעותיו, בהן חוסר דיוק מספק ביחס לרובה צלפים וארגונומיה גרועה שמקשה על היורה.  

הדגם המקורי של הבארט הוא **M82**, אחריו נכנס לשימוש דגם משופר **M82A1** שהיה נפוץ בשנות ה-80 וה-90 של המאה ה-20 וזכה להצלחה רבה. בתחילת העשור הראשון של המאה ה-21 הצטייד צבא ארצות הברית ב-**M82A3**, דגם משופר של ה-M82A1, תחת השם **M107 SASR**. כיום נמצאים בשירות ברחבי העולם הן רובי בארט M82A1 והן רובי בארט M82A3.

## היסטוריית פיתוח

**[[חברת הנשק בארט]]** נוסדה בידי רוני בארט במטרה לבנות רובים חצי-אוטומטיים בקליבר 0.5 אינץ' (12.7x99 מ"מ נאט"ו), קליבר זהה לזה של מקלע כבד M2 בראונינג. בארט התחיל לעבוד בתחילת 1980 ואב-טיפוס עובד הושלם כבר ב-1982, ומכאן המספר 82 בשם הדגם. בארט המשיך לשפר את הרובה שלו וב-1986 השלים את הגרסה המשופרת: ה-**M82A1**. 

מאמצי הפיתוח נשאו פרי רק בשנת 1989, כאשר הצבא השוודי הזמין 100 רובים. לחברה נרשמה הצלחה נוספת כאשר הכוחות המזוינים של ארצות הברית הזמינו כמות נכבדה של רובים לקראת מלחמת המפרץ. חיל הנחתים האמריקני רכש בהתחלה כ-125 רובים ובעקבותיו נתקבלו הזמנות גם מצבא ארצות הברית וחיל האוויר האמריקני.

ב-1987 נולד הבארט **M82A2 bullpup**, דגם בולפפ שבו המחסנית מותקנת מאחורי ההדק, על מנת לקצר את אורך הרובה. דגם זה גם תוכנן עם רתע מופחת, על מנת שאפשר יהיה לירות בו בעמידה או ברכינה, תוך השענת הקת על הכתף, ללא צורך בחצובה. המטרה בייצור רובה זה הייתה לנצלו כרובה כבד ונייד, שיכול לפגוע במסוקים המרחפים נמוך, במחיר זול. דגם זה לא זכה להצלחה וייצורו הופסק.

בסוף שנות ה-90 של המאה ה-20 נכנס לשירות רובה ה-**M82A1M**, שיפור של ה-M82A1. דגם זה נרכש על ידי חיל הנחתים האמריקני בכמויות גדולות, תחת הציון **M82A3 SASR** ו-**M107 SASR**. השיפור המשמעותי ברובה זה הוא הוספת מסילת פיקטיני, המאפשרת התקנת אמצעי עזר שונים כמו כוונות טלסקופיות שונות, אמצעי ראיית לילה, צייני לייזר, ידיות, פנסים וכו'. שיפורים נוספים בוצעו בארגונומיה ובהפיכתו של הרובה למודולרי יותר.

בעשור השני של המאה ה-21 פיתחה בארט את ה-**M107A1**, שיפור ושדרוג ל-M107, שהוא בעצמו שדרוג צבאי ל-M82A1. בשדרוג נעשו שינויים ארגונומיים רבים בהתבסס על שירות הרובה במלחמת אפגניסטן (2001-2014) ומלחמת עיראק והניסיון שנרכש, כאשר העיקרי שבהם הוא הפחתת משקל הרובה בכ-2.5 ק"ג וזאת על ידי שימוש בסגסוגות קלות יותר. כמו כן פיתחה הבארט את ה-**M107CQ**, שהוא גרסה קלה וקומפקטית יותר של ה-M107 שנועד לשימוש במתחמים סגורים, כגון בתוך מבנים.

## סקירה טכנית

ממוזער|300px|רובה M107, גרסת צבא ארצות הברית לבארט M82A3

הקליבר של הבארט M82 ונגזרותיו הוא 0.5 אינץ' (קליבר 12.7x99 מ"מ נאט"ו של מקלע M2 בראונינג). מדובר בתחמושת רבת עוצמה שלה טווח ירי של 1,500–1,830 מטר ויכולת לחדור קירות ושריון קל. בזכות עוצמת התחמושת הבארט משמש גם כרובה נגד ציוד. ירי תחמושת עוצמתית כל כך חייב תכנון מתאים של הרובה על מנת לספוג את הרתע החזק.

### ביצועים

הדיוק של הבארט הוא בין 3 דקות קשת (MOA) ל-1.5 דקת קשת עם תחמושת 12.7x99 מ"מ נאט"ו רגילה (תחמושת זו נועדה במקור למקלעים כבדים). דיוק זה נחשב ללא מספיק טוב עבור רובה צלפים. לעומת זאת, עם תחמושת צליפה ברמת איכות Match Grade הדיוק משתפר לקצת פחות מדקת קשת אחת (דיוק 
קובץ:Barrett M82A1.jpg|בארט M82A1
קובץ:Air Force Sniper M82.JPEG|בארט M82A1 (צלף ס"פ)
קובץ:USMC Barrett M82A3.jpg|בארט M82A3
קובץ:G82 German Army Barrett M107 variant.jpg|בארט M107 של הבונדסוור (צבא גרמניה)
קובץ:12,7 TKIV 2000 Lippujuhlan päivä 2014 1.JPG|בארט M82A1 של צבא פינלנד 


## ראו גם

* חברת הנשק בארט
* קליבר 0.50 BMG = 12.7x99 מ"מ נאט"ו
* רובי 0.5 מתחרים:
**  McMillan TAC-50 (המתחרה העיקרי של ה-M82A1, נחשב למדויק ביותר)
**  AW50 מסדרת Arctic Warfare של אקורסי אינטרנשיונל
**  PGM Hécate II (רובה נגד ציוד תוצרת צרפת)
**  שטייר HS .50 (רובה צלפים כבד בשירות אוסטריה, איראן, חזבאללה וחמאס)
*  בארט M99

## לקריאה נוספת

* 

## קישורים חיצוניים

* האתר הרשמי של חברת בארט
** ה-M82A1 בארט, באתר הרשמי
** ה-M107A1 בארט, באתר הרשמי
* הבארט M82A1 באתר הצלפים של מל
* עוד סקירה על הבארט
* סקירה על הבארט XM-107 בצבא ארצות הברית (שימו לב שעדיין מוזכר שם ה-M95, למרות שהזמנתו בוטלה).
*  צלף בארט בפעולה, יוטיוב
* מפרט קטלוגי של רובה צלפים בארט 0.5 משופר באתר צה"ל

## הערות שוליים

קטגוריה:רובי צלפים אמריקאיים
קטגוריה:רובי צלפים חצי-אוטומטיים
קטגוריה:רובים חצי-אוטומטים
קטגוריה:רובים נגד ציוד
M82